**LĪGUMS par interešu izglītības apguvi**

**Rīgā**, 2025.gada \_\_\_ . \_\_\_\_\_\_\_\_\_\_\_\_\_\_\_\_\_

SIA „Dance Beat studio”, vien. reģ. Nr. 40203205220, adrese Brīvības gatve 214S, Rīga, LV-1084, (turpmāk tekstā – Dance Beat studio), tās valdes locekļa Ulda Zvirgzdiņa personā, kurš darbojas uz Statūtu pamata, un Dance Beat studio deju treniņu dalībnieka vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pers. kods\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā - Dalībnieks), kura vārdā un interesēs rīkojas tā māte / tēvs / aizbildnis, vārds, uzvārds\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā - Vecāks), kopā saukti par Pusēm, noslēdz šādu vienošanos par sadarbību (turpmāk tekstā - Līgums):

1. Līgums nosaka Dance Beat studio un Dalībnieka, un Vecāka attiecības, savstarpējos pienākumus un atbildību.
2. Puses vienojas par savstarpēju sadarbību, kuras mērķis ir Dalībnieka vispārējās fiziskās attīstības veicināšana, kā arī iemaņu un spēju attīstība, izmantojot deju treniņus.
3. **Dance Beat studio apņemas:**
   1. Apmācīt Dalībnieku atbilstoši Rīgas Sporta un kultūras departamenta apstiprinātai interešu izglītības programmai.
   2. Nodrošināt Dalībnieku ar Dance Beat studio rīkotajiem deju treniņiem nepieciešamajām telpām un mācību līdzekļiem.
   3. Nodrošināt drošu un draudzīgu vidi Dance Beat studio nodarbībās un organizētajos pasākumos.
   4. Nodrošināt Dalībnieku ar atbilstošās pedagoģiskās un profesionālās kvalifikācijas skolotājiem, kuri radoši un atbildīgi piedalās interešu izglītības programmas īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, nodrošina un ievēro bērnu tiesības.
   5. Atbildēt par Dalībnieka veselību, drošību un tiesību ievērošanu nodarbību laikā.
   6. Regulāri informēt Vecāku par jautājumiem, kas saistīti ar Dalībnieka izglītošanu, nodarbībām, meistarklasēm u.c. jautājumiem, izmantojot kopējo WhatsApp grupu.
   7. Iepazīstināt Dalībnieku un Vecāku ar Dance Beat studio iekšējās kārtības noteikumiem.
   8. Ja pandēmijas vai citu ierobežojumu rezultātā nodarbības iekštelpās nav atļautas, nodarbības tiek organizētas attālināti ONLINE sistēmā, veicot video apmācības vai piedāvājot nodarbības ārā (ievērojot tā brīža normatīvos aktus par pulcēšanos ārā).
4. **Dance Beat studio tiesības:**
   1. Iekasēt Līgumā noteikto mēneša maksu par Dalībnieka apmeklētajām nodarbībām.
   2. Līgumā noteikto maksājuma saistību neizpildes gadījumā Dance Beat studio ir tiesīgs īstenot parāda piedziņas pasākumus. Vecāks piekrīt, ka parāda piedziņas pasākumu īstenošanai Dance Beat studio ir tiesīgs piesaistīt licencētus parādu atgūšanas pakalpojumu sniedzējus. Vecāks apzinās, ka parāda piedziņa ir saistīta ar papildu izmaksām, un Vecākam ir pienākums atlīdzināt visus papildus radušos izdevumus, kas ir saistīti ar parāda piedziņas procesu saskaņā ar piemērojamām tiesību normām, faktiskajām pakalpojumu izmaksām un parāda atgūšanas pakalpojumu sniedzēju rēķinu.
   3. Dance Beat studio patur tiesības informēt Trešās personas, kuras uztur attiecīgas datu bāzes, par Vecāka maksājuma saistību neizpildi.
   4. Iesaistīt Vecāku, lai nodrošinātu, ka Dalībnieks ievēro iekšējās kārtības noteikumus.
   5. Papildus deju nodarbībām organizēt Dalībnieka piedalīšanos dažādos pasākumos, sacensībās, meistarklasēs, iepriekš informējot par to Vecāku.
   6. Atskaitīt no nodarbībām Dalībnieku par rupju iekšējās kārtības noteikumu neievērošanu, skolotāju norādījumu nepildīšanu vai arī vispārpieņemto uzvedības normu neievērošanu, iepriekš informējot par to Vecāku.
   7. Likt Vecākam atlīdzināt Dance Beat studio nodarītos materiālos zaudējumus, ja tie radušies Dalībnieka rupjas neuzmanības vai prettiesiskas rīcības dēļ**.**
   8. Dance Beat studio neuzņemas atbildību par studijā atstātajām vai nozaudētajām mantām.
   9. Ja Dalībnieks objektīvu apstākļu dēļ neierodas uz nodarbībām vismaz mēnesi, samazināt mēneša maksu par 50% par Dalībnieka vietas saglabāšanu grupā. Ja tiek apmeklēta vismaz 1 nodarbība mēnesī, mēneša maksa paliek pilnā apmērā.
   10. Ņemot vērā straujās un neprognozējamās cenu izmaiņas energoresursiem, nekustamā īpašuma īres cenu paaugstināšanos un komunālo pakalpojumu sadārdzināšanos, Dance Beat studio patur tiesības paaugstināt mēneša maksu Līguma darbības laikā, vismaz mēnesi iepriekš par to informējot Vecāku.
5. **VECĀKS apņemas:**

5.1 Nepieļaut Dalībnieka, kuram noteikta pašizolācija, mājas karantīna vai stingra izolācija, klātbūtni deju nodarbībās.

5.2 Ikviena Vecāka pienākums ir sekot sava bērna (Dalībnieka) veselības stāvoklim. Dalībniekam ar paaugstinātu temperatūru vai elpceļu infekcijas slimību pazīmēm nodarbības apmeklēt ir aizliegts.

* 1. Sadarboties ar Dance Beat studio un Dalībnieka pedagogiem, sniegt informāciju, kas saistīta ar Dalībnieka izglītošanu un audzināšanu.
  2. Samaksāt mēneša maksu par nodarbībām līdz attiecīgā mēneša 10.datumam saskaņā ar šādiem rekvizītiem:

Saņēmējs: SIA „Dance Beat studio”

Banka: AS „Swedbank”

Konts: LV68HABA0551046552391

Maksājuma mērķis: Dalībnieka vārds uzvārds, grupa, kurā iet dalībnieks, personas kods, par nodarbībām, mēnesis, par kuru maksā, (piemērs: Jānis Dejotājs, 6B grupa, 101100-21122, par nodarbībām, septembris).   
Mēneša maksa ir atrunāta pielikumā Nr.1, kas ir šī Līguma neatņemama sastāvdaļa. Rēķins netiek izrakstīts, pārskaitījums tiek veikts, balstoties uz šo Līgumu. Dalībnieka neierašanās uz nodarbībām nav iemesls mēneša maksas neaprēķināšanai un neatbrīvo Vecāku no pienākuma veikt tās savlaicīgu samaksu.

* 1. Ja mēneša maksa netiek samaksāta līdz tekošā mēneša 15.datumam, Dalībnieks var tikt nepielaists pie nodarbībām.
  2. Izrunāt ar Dalībnieku Dance Beat studio iekšējās kārtības noteikumus, palīdzēt tos saprast un ievērot.
  3. Atbilstoši Latvijas Republikas normatīvajos aktos noteiktai kārtībai novērst materiālos zaudējumus, kas nodarīti Dalībnieka vainas dēļ.
  4. Sekot Dalībnieka nodarbību apmeklējumam.
  5. Atbalstīt un sekmēt Dalībnieka piedalīšanos dažādos Dance Beat studio rīkotajos pasākumos un sacensībās, piedalīties Vecāku sapulcēs, pēc iespējas piedalīties atklātajās nodarbībās un pasākumos.
  6. Rūpēties par Dance Beat studio publisko tēlu, atbalstīt un pilnveidot tā reputāciju.
  7. Vienu mēnesi iepriekš rakstiski brīdināt Dance Beat studio par Līguma izbeigšanu uz e-pastu uldis@dancebeat.lv, samaksāt mēneša maksu par tekošo pilno mēnesi.
  8. Nekavējoties, bet ne vēlāk kā 5 (piecu) dienu laikā, paziņot Dance Beat studio par sava e-pasta vai telefona numura maiņu. Neziņošanas gadījumā Vecākam nav tiesību iebilst par kādas svarīgas informācijas nesaņemšanu.

1. **VECĀKA tiesības:**
   1. Pieprasīt Dance Beat studio nodrošināt Dalībnieka izglītošanu, piesaistot atbilstošās pedagoģiskās un profesionālās kvalifikācijas skolotājus, kuri radoši un atbildīgi piedalās attiecīgo interešu izglītības programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, ievēro bērna tiesības.
   2. Sniegt un saņemt informāciju, kas saistīta ar Dalībnieka apmeklējumu, fizisko attīstību, Dalībnieka prasmju attīstību.
   3. Objektīvu apstākļu dēļ (Dalībnieka ilgstošas slimības gadījumā, dzīves vietas maiņas, bērna interešu un darba spēju trūkuma dēļ), sniedzot rakstisku iesniegumu Dance Beat studio ne vēlāk kā 5 dienas pēc apstākļu iestāšanās, lūgt atskaitīt Dalībnieku no nodarbībām jebkurā mācību perioda laikā, ja ir samaksāta mēneša maksa par tekošo pilno mēnesi;
2. **Datu apstrāde:**

7.1 Puses vienojas, ka visi personas dati, kas tiks iegūti šī Līguma izpildes laikā, tiks apstrādāti, ar apstrādi saprotot - vākšanu, reģistrāciju, organizēšanu, strukturēšanu, glabāšanu, pielāgošanu vai pārveidošanu, atgūšanu, aplūkošanu, izmantošanu, izpaušanu, nosūtot, izplatot vai citādi padarot tos pieejamus, saskaņošanu vai kombinēšanu, ierobežošanu, dzēšanu vai iznīcināšanu, vai saistībā ar jebkuru šo darbību kombināciju, ievērojot datu subjekta pamattiesības un brīvību, realizējot personas datu apstrādi, izpildot šī Līguma noteikumus.

* 1. Šī Līguma ietvaros visus fizisko personu datus Dance Beat studio apstrādā tikai šī Līguma izpildes mērķiem.
  2. Dance Beat studio nodrošina visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Dalībnieka nodotie personas dati, Līguma izpildes ietvaros, netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
  3. Treniņu un pasākumu norise var tikt fotografēta un filmēta. Uzņemtos video vai foto attēlus Dance Beat studio var izvietot reprezentācijas materiālos, tīmekļa vietnēs, kā arī Dance Beat studio sociālo tīklu profilos (Facebook, u.c.)

**8. Līguma darbības termiņš:**

8.1 Šis Līgums stājas spēkā ar tā parakstīšanas brīdi un darbojas līdz 2026. gada 20. jūnijam.

8.2 Noteikto maksājuma saistību neizpildes gadījumā Dance Beat studio ir tiesīgs izbeigt Līgumu pirms termiņa. Gadījumā, ja Dance Beat studio izbeidz Līgumu, Vecākam ir pienākums veikt visu kavēto maksājumu samaksu pilnā apmērā nekavējoties pēc Dance Beat studio rakstveida paziņojuma saņemšanas.

8.3 Nesaskaņas, kas rodas Pusēm šī Līguma darbības laikā un sakarā, tiek risinātas pārrunu ceļā. Ja 30 dienu laikā netiek rasts risinājums, Puses strīda izskatīšanai var griezties Latvijas Republikas tiesā.

* 1. Šis Līgums sastādīts divos eksemplāros uz divām lapām, pa vienam eksemplāram katram no līgumslēdzējiem.

**9. Pušu rekvizīti**

|  |  |
| --- | --- |
|  | Vecāks: |
| **SIA „Dance Beat studio”** | Vārds: |
| Reģ. Nr.: 40203205220 | Uzvārds: |
| Adrese: Brīvības gatve 214S, Rīga, LV-1084 | Adrese: |
| Tālrunis: 26512031 | Tālrunis: |

Uldis Zvirgzdiņš

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts Paraksts